ธปท.ยืนยันกำไรธุรกิจการเงินไม่สูง ต้นุทนการเงินไม่แพง
ธปท.ยืนยันกำไรธุรกิจการเงินไม่สูงเกินสมควร อยู่ในระดับใกล้เคียงเพื่อนบ้าน ที่สำคัญเรื่องนี้ไม่ใช่ปัญหาน่าจะวิตกจนเป็นภัยต่อเศรษฐกิจประเทศ หรือลูกค้าผู้บริโภค
9 ก.ค. 2553

ธปท.ยืนยันกำไรธุรกิจการเงินไม่สูงเกินสมควร อยู่ในระดับใกล้เคียงเพื่อนบ้าน ที่สำคัญเรื่องนี้ไม่ใช่ปัญหาน่าจะวิตกจนเป็นภัยต่อเศรษฐกิจประเทศ หรือลูกค้าผู้บริโภค
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย(ธปท.) เปิดเผยว่า ขณะนี้การคิดอัตราดอกเบี้ยและค่าธรรมเนียมในธุรกิจสถาบันการเงินของไทย ไม่ได้สูงกว่าประเทศเพื่อนบ้านในภูมิภาคอาเซียน ถือว่าอยู่ในระดับที่เหมาะสม เพราะอยู่ในระดับต่ำกว่าที่เคยมีมาในอดีตพอสมควร เช่น ดอกเบี้ยสินเชื่อรถยนต์หรือ ลิสซิ่ง ในอดีตสูงถึง 12-13% แต่ปัจจุบันลดเหลือเฉลี่ยที่ 5% เนื่องจากมีการผลักดันให้เกิดการเข่งขันมากขึ้น เปิดให้ธนาคารพาณิชย์ทำได้ หรือสินเชื่อส่วนบุคคลเดิมก็คิดดอกเบี้ยสูงมากปัจจุบันก็ลดลงมาไม่เกินเพดาน 28% เป็นต้น 
“จริงๆเรื่องนี้ไม่ได้น่าห่วงมาก ธุรกิจสถาบันการเงินก็ไม่ได้กำไรรวยกว่ามนุษย์ชาติ แต่ทำไมคนถึงได้รังเกียจรังงอน เพราะถ้าดูดอกเบี้ยค่าธรรมเนียมตอนนี้ก็ต่ำลงพอสมควร ธปท.เองก็พยามดูแลให้เหมาะสมอยู่แล้วยิ่งถ้าดูข้อมูลการสำรวจของสำนักงานสถิติแห่งชาติ ต้นทุนการเงินเพิ่มคิดเป็นเพียง 4% ของต้นทุนทั้งหมด ไม่ว่าจะเป็นต้นทุนการจ้างบุคลากร สถานที่ ถือว่าต่ำกว่าคนอื่นมาก“นายเกริกกล่าว
นายเกริก เปิดเผยว่า หากพิจารณาส่วนต่างดอกเบี้ยรับกับดอกเบี้ยจ่าย (สเปรด)ของไทยเฉลี่ยอยู่ที่ 3%  ดูส่วนต่างรายได้ดอกเบี้ยจ่ายและดอกเบี้ยรับสุทธิ (NIM) 2.78% เทียบกับประเทศในอาเซียนซึ่งเฉลี่ยอยู่ที่ 2-3% ไทยก็ไม่ได้สูงกว่า ยังอยู่ในเกณฑ์เฉลี่ยใกล้เคียงกัน หรือจะดู ROE (Return On Equity) ซึ่งสะท้อนความสามารถในการทำกำไรไทยสูงอยู่ที่ระดับ 14-16% จากเฉลี่ยตลาดอื่นๆอยู่ที่ 8-10% โดยถ้าดูภาพรวมระบบในไทยก็ถือได้ว่าอยู่ในระดับเหมาะสม
ทั้งนี้ เกณฑ์ในการกำกับดูแลกอัตราดอกเบี้ยค่าธรรมเนียมของธปท.ในปัจจุบันยังถือว่าอยู่ในระดับเหมาะสม ทั้งเพดานดอกเบี้ยสินเชื่อบุคคลไม่เกิน 28% บัตรเครดิตไม่เกิน 20%